Han er utdannet cand. theol. ved Menighetsfakultetet i 1977 og virket i omkring et tiår som prest i Den norske kirke, bl.a. som feltprest. I 1989 konverterte han til Den katolske kirke. Han tok diplomgrad i katolsk teologi ved Johannes-Gutenberg-Universität i Mainz i 1991, og ble presteviet i Tromsø 8. september samme år av biskop Gerhard Goebel. Med sin avhandling ble han første nordmann i nyere tid som tok doktorgraden i kirkerett (doctor in iure canonico) den 3. februar 1999 ved det pavelige universitetet Gregoriana i Roma.